الصابئه كلمه اصلها من الفعل الارامى المندائى مصبتا ، يعنى صبغ او اغتسل ، و تدل على التطهر والنقاء ، الاسم ده هو اسم اقدم ديانة سماوية توحيدة وهيا ديانة الله الاولى اللى نزلت على نبيه ورسوله ادم عليه السلام . ليهم كتابهم المنزل اللى بيتسمى جنزا ربا يعنى الكنز العظيم ، وتعتبر الديانه الصابئيه هى أول الديانات السماويه بالرغم من قلة عدد اتباعها نتيجة الاضطهاد واعمال القتل اللى طالتهم على مر العصور من جميع الديانات التانيه . بيؤمن الصابئه بعدد من الأنبياء وهم : آدم، شيت بن آدم (شيتل)، نوح، سام بن نوح، زكريا، يحيى بن زكريا (يهيا يهانا). للصابئة مجموعة من الكتب اللى تنظم لهم طقوسهم، وشعائرهم وتنقسم الى ثلاثة مجاميع هي: المجموعة الأولى: أجزاء التعاليم الدينية: والتي جاءت بشكل أساس في: كنزا ربا (الكنز الكبير) دراشا اد يهيا (دروس يحيى) وديوان أباثر (ديوان الملاك أباثر) آلما ريشايا ربا وآلما ريشايا زوطا وفيهما شرح عن العالم الكبير الأول والعالم الصغير الأول وعدد من الدواوين الصغيرة. المجموعة الثانية: الأجزاء اللى تتناول المراسيم والطقوس الدينية من الكنزا المندائي المقدس وتشمل: سيدرا اد نشماثا "كتاب الأنفس": يُعنى هذا الجزء بشكل رئيس بطقوس المصبتا (الصباغا)، ومراسيم الزواج، وبعض النصوص تُعنى أيضاً بالمسقتا.